Eldoradas (Argentina)
Eldoradas (isp. Eldorado) – miestas šiaurės rytų Argentinoje, Misjoneso provincijoje, į rytus nuo Paranos upės. Departamento centras. 54,2 tūkst. gyventojų. Eldoradas įkurtas 1919 m. rugsėjo 29 d. ir pavadintas mitinės Eldorado šalies vardu. Miestas išsidėstęs prie Posadaso-Puerto Igvasu kelio. Eldoradas – svarbus medienos apdirbimo centras visoje provincijoje. Svarbiausi lankytini objektai: Plazoleta de las Naciones del Crisol de Razas de Eldorado aikštė, kurioje be Argentinos ir Misjoneso provincijos vėliavų iškabintos dar 20 pasaulio šalių, iš kurių atvyko Eldorado gyventojai, vėliavos, Apylinkėse augantys miškai, įspūdingi kriokliai ir upės, Miesto muziejus.